สังคมกองทุนรวม
สังคมกองทุนรวม ประจำวันศุกร์ที่ 25 ม.ค. 2556...
25 ม.ค. 2556

สังคมกองทุนรวม ประจำวันศุกร์ที่ 25 ม.ค. 2556...
แม่นจริงๆ ตามที่นักวิเคราะห์บอกไว้ว่าหุ้นไทยปีนี้จะมีความผันผวนสูง ดัชนีหุ้นไทยแกว่งตัวทั้งแดนบวกและลบในกรอบกว้าง 1,419-1,444 จุด มูลค่าการซื้อขายก็หนาแน่น เพราะมีเงินทุนไหลทะลัก จากนักลงทุนต่างชาติทั้งหัวดำหัวแดง เฮละโลกันเข้ามาใหญ่ ในครึ่งเดือนแรกนี้ นักลงทุนต่างชาติซื้อหุ้นเก็บไว้เกือบ 1.4 หมื่นล้านบาทแล้ว...
วันก่อนมีนักวิเคราะห์บางท่านบอกปีนี้จะซื้อกันเป็นแสนล้านบาท อ๊ะ อ๊ะ อย่าประมาทไป...
ที่มีลุ้นคือผลประกอบการ บจ.ที่จะทยอยประกาศออกมา โดยกลุ่มแบงก์แถลงกรุยทางไปแล้ว โกยกำไรกันมากมาย ถึงขั้นพนักงานต้องขอส่วนแบ่งเพิ่มมากขึ้น...
มาดูกองทุนรวมกันบ้าง บริษัทหลักทรัพย์จัดการกองทุน (บลจ.) ทิสโก้ยังปักหลักพาไปลงทุนจีน โดยล่าสุดก็ออกกองทุนเปิดทิสโก้ ไชน่า HShares อิควิตี้ เพื่อการเลี้ยงชีพ โดยจะลงทุนในบริษัทชั้นนำของจีนที่จดทะเบียนในตลาดหุ้นฮ่องกงรายละเอียดเข้าไปดูได้ที่ www.tiscoasset.com ขาย IPO ถึงวันที่ 31 ม.ค. ...
ด้าน บลจ.กรุงศรี ทนไม่ไหว เริ่มหันมาออกกองทริกเกอร์บ้างแล้วหลังจากที่กองแรกประสบความสำเร็จในยอดจองเป็นอย่างดี ตอนนี้ออกขายกองที่ 2 ชื่อกองทุนเปิดกรุงศรีอิควิตี้ 4% พลัส 4% ทริกเกอร์ 2 มูลค่าโครงการ 1,000 ล้านบาท ตั้งเป้าผลตอบแทนโดยรวม 8% ในระยะเวลา 8 เดือน โดยรับผลตอบแทนครั้งที่ 1 เมื่อหน่วยลงทุนมีมูลค่าเพิ่มขึ้น 4% และรับผลตอบแทนเพิ่มอีก 4% เมื่อกองทุนมีมูลค่าหน่วยลงทุนตั้งแต่ 10.93 บาท ขาย IPO ถึงวันที่ 30 ม.ค. ...
บลจ.วรรณ ก็ไม่รอช้า หลังจากกองเฟล็กซ่า 2 ปิดไปด้วยผลตอบแทน 4.85% ในช่วง 4 เดือน เร่งออกกอง 3 เพราะ CEO มองเห็นโอกาสหุ้นไทยทะยานสู่ระดับ 1,500 จุด...
ออกกองทุนเปิด วรรณ เฟล็กซิเบิ้ล แอ็คทีฟ ฟันด์ 3 เป็นกองทุนผสมที่เน้นการทำ Asset Allocation ด้วยกลยุทธ์การบริหารแบบ Active Strategy ระหว่างหุ้นรายตัวกับตราสารหนี้เพื่อเพิ่มสัดส่วนของผลตอบแทน โดยเน้นการบริหารความเสี่ยงเพื่อสร้างผลตอบแทนและลดความเสี่ยงในช่วงที่ตลาดหุ้นผันผวนหรือสภาวะตลาดแบบ Sideway ขาย IPO ถึงวันที่ 31 ม.ค. ...
ปิดท้ายกันที่ของฝากจาก บลจ.บัวหลวง สำหรับผู้ที่สนใจหนังสือส่งเสริมความรู้ความเข้าใจด้านการออม สามารถเข้าไปดาวน์โหลด หนังสือ “กองทุนบัวหลวง : รวมเรื่องน่ารู้เพื่อการลงทุน” ในรูปแบบออนไลน์ บน Bualuang Funds : iLibrarybได้ที่เว็บไซต์wwwbblam.co.th เข้าไปที่ section =&gt; ห้องความรู้บัวหลวง =&gt; Bualuang Funds : iLibrary สามารถเลือก ZIP file สำหรับ Computer PC หรือเลือก PDF file สำหรับ Smartphone / Mobile Phone และ Computer PC